《斜路行》
唐代·王建

世间娶容非娶妇，中庭牡丹胜松树。九衢大道人不行，

走马奔松逐斜路。斜路行熟直路荒，东西岂是横太行。

南楼弹弦北户舞，行人到此多回徨。头白如丝面如茧，

亦学少年行不返。纵令自解思故乡，轮折蹄穿白日晚。

谁将古曲换斜音，回取行人斜路心。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。